Source: http://www.graiul.ro/2016/02/23/greu-de-cistigat-cu-un-lot-subtire/
Timestamp: 2019-06-24 17:22:35+00:00

Document:
Greu de cîştigat cu un lot subţire - Graiul Maramuresului <% if ( total_view > 0 ) { %> <%= total_view > 1 ? "total views" : "total view" %>, <% if ( today_view > 0 ) { %> <%= today_view > 1 ? "views today" : "view today" %> no views today	No views yet
Foto: www.csmfocsani2007.ro
CSM Focşani 2007 – HCM Minaur Baia Mare 28-23 (11-11)
HCM Minaur Baia Mare nu a reuşit să se întoarcă cu toate punctele de la Focşani, formaţia gazdă, CSM, impunîndu-se la o diferenţă de cinci goluri – 28-23, la pauză tabela indicînd egalitate – 11-11. Petru Pop a avut la dispoziţie doar 9 jucători, dintre care doi portari. Mai mult, tehnicianul băimărean nu s-a putut baza, din minutul 20, nici pe aportul lui Marius Sadoveac, care a suferit o entorsă la gleznă şi trei săptămîni va fi ieşit din circuit.
Prima parte a disputei a fost una echilibrată, în care oaspeţii au condus în cîteva rînduri – 2-3, 3-4, la începutul partidei. Gazdele au egalat la şase, după care s-au desprins la trei goluri – 10-7, dar Minaur a înscris de trei ori consecutiv şi la pauză era egalitate – 11-11. Partea secundă a aparţinut celor de la CSM Focşani, care a profitat şi de căderea fizică a echipei noastre. De la 11-12 (32), s-a ajuns la 21-13 (45). Minaur a revenit la trei goluri în spatele adversarului cu cinci minute înainte de final (25-22), dar jucătorii noştri nu au mai găsit resursele necesare să întoarcă scorul în favoarea lor. La victoria gazdelor a contribuit şi cuplul de arbitri buzoian Băducu şi Voicu, care probabil voiau să mănînce după meci şi felul unu şi felul doi, iar desertul probabil l-au luat la pachet. HCM Minaur rămîne, totuşi, pe loc de play-off, avînd posibilitatea să se distanţeze la şase puncte în cazul unei victorii. • Sala sporturilor din Focşani. Aproximativ 800 de spectatori. • Minute de eliminare: 10-12 (în min. 58, Cristescu a primit cartonaş roşu pentru trei eliminări). • CSM Focşani: C. Rusu, Marocico, Cloşca – M. Mocanu 6, Smeu 6, Eros 5, S. Rotaru 5, Ragea 2, Miroiu 2, R. Popa 1, Gramatic 1, Cadar, Neaţa, Năstăsie. • HCM Minaur Baia Mare: R. Pop, Simulescu – Popescu 7, Mihai 4, Cristescu 4, Sadoveac 3, Sabou 2, Buşecan 2, Marta 1. Antrenor: Petru Pop.
HCM Minaur încearcă legitimarea a trei sportivi de la Academia Minaur
HCM Minaur încearcă să completeze lotul de jucători prin aducerea a trei sportivi ai Academiei de Handbal Minaur. Deoarece perioada de transferuri s-a terminat, singurii jucători care pot fi legitimaţi sînt cei care provin de la Centrul Naţional de Excelenţă din Sighişoara sau CSU CNOT Braşov.
Cei trei sportivi pe care HCM Minaur încearcă să îi legitimeze sînt Vlad Bondor, Marius Pop, respectiv Răzvan Apostu. Legitimaţi la Academia de Handbal Minaur, cei trei sportivi joacă pentru CSU CNOT Braşov în urma unei înţelegeri mutuale pe care a avut-o clubul cu Federaţia Română de Handbal. Academia de Hand­bal Minaur îi cedează pe cei trei sportivi cu titlu gratuit.
Vlad Bondor (inter stînga) şi-a terminat în vara anului 2015 junioratul la Academia de Handbal Minaur, echipă pentru care a jucat în Divizia A, al doilea eşalon handbalistic din România. Răzvan Apostu (portar) şi Marius Pop (extremă stînga), băimăreni de origine, au terminat junioratul la Centrul Naţional de Excelenţă din Sighişoara, echipă pentru care au jucat în Divizia A.
Vlad Bondor, Răzvan Apostu şi Marius Pop au cîştigat în 2015 Campionatul Naţional rezervat juniorilor I alături de CSŞ 2 Baia Mare.
Rezultatele etapei 21: ACS Energia Târgu Jiu – CSM Bucureşti 23-28; Dinamo Bucureşti – AHC Potaissa Turda 34-31; AHC Dunărea Călăraşi – Steaua Alexandrion Bucureşti 32-33; HC Adrian Petrea Reşiţa – HC Odorhei 26-26; CSU Danubius Galaţi – Poli Timişoara 21-29; HC Vaslui – CSM Ploieşti 27-27; CSM Focşani 2007 – HCM Minaur Baia Mare 28-23.
Etapa viitoare • Marţi, 23 februarie: CSM Bucureşti – HC Adrian Petrea Reşiţa, ora 18, Digi Sport • Miercuri, 24 februarie: HC Odorhei – Dinamo Bucureşti, ora 18, Digi Sport • Vineri, 26 februarie: Steaua Alexandrion Bucureşti – ACS Energia Târgu Jiu • Duminică, 28 februarie: AHC Potaissa Turda – CSM Focşani 2007; HCM Minaur Baia Mare – HC Vaslui; CSM Ploieşti – CSU Danubius Galaţi; CH CSU Politehnica Timişoara – AHC Dunărea Călăraşi.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM